# อรรษิษฐ์ สัมพันธรัตน์
อรรษิษฐ์ สัมพันธรัตน์ (เกิด 16 กรกฎาคม พ.ศ. 2514) เป็นข้าราชการพลเรือนสามัญชาวไทย ดำรงตำแหน่งสำคัญ ๆ เช่นปลัดกระทรวงมหาดไทย  ประธานคณะกรรมการการไฟฟ้าส่วนภูมิภาค อธิบดีกรมการปกครอง อธิบดีกรมการพัฒนาชุมชน, รองปลัดกระทรวงมหาดไทย ผู้ว่าราชการจังหวัดตาก และผู้ว่าราชการจังหวัดลำพูน

 ประวัติ 
 ชีวิตส่วนตัว 
อรรษิษฐ์ สัมพันธรัตน์ ชื่อเล่น ป็อป เกิดเมื่อวันที่ 16 กรกฎาคม พ.ศ. 2514 ที่โรงพยาบาลจุฬาลงกรณ์ สภากาชาดไทย เขตปทุมวัน กรุงเทพมหานคร

โดยมีคุณทวดคือพระยาศรีธรรมศุภราช (เจริญ จารุจินดา) อดีตสมุหเทศาภิบาลมณฑลพิษณุโลก มณฑลนครศรีธรรมราช และมณฑลอีสาน ในรัชกาลพระบาทสมเด็จพระจุลจอมเกล้าเจ้าอยู่หัวและพระบาทสมเด็จพระมงกุฎเกล้าเจ้าอยู่หัว และเป็นหลานตาของพระประยุทธชลธี                     (แป๊ะ วีราสา) อดีตผู้ช่วยเสนาธิการทหารเรือ ราชองครักษ์ในพระองค์พระบาทสมเด็จพระปกเกล้าเจ้าอยู่หัว ผู้ว่าราชการจังหวัดตราด ผู้ว่าราชการจังหวัดสมุทรปราการ (เป็นทหารเรือคนแรกที่รับตำแหน่งข้าหลวงจังหวัด (ผู้ว่าราชการจังหวัด)) และเป็นสมาชิกสภาผู้แทนราษฎรจังหวัดพระนคร ในสมัยควง อภัยวงศ์ เป็นนายกรัฐมนตรี

 ประวัติการศึกษา 
 จบการศึกษาระดับมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน รุ่นที่ 31 (รุ่นเดียวกับ ณัฐฎ์จารี อนันตศิลป์ เลขาธิการคณะรัฐมนตรี, นายรองวุฒิ วีรบุตร เอกอัครราชทูต สถานเอกอัครราชทูต ณ กรุงอิสลามาบัด สาธารณรัฐอิสลามปากีสถาน และพลโท คม วิริยเวชกุล หัวหน้าสำนักปลัดกระทรวงกลาโหม) 
 ระดับปริญญาตรี รัฐศาสตรบัณฑิต (การปกครอง) คณะรัฐศาสตร์ จุฬาลงกรณ์มหาวิทยาลัย หรือสิงห์ดำ รุ่น 42 (รุ่นเดียวกับ นางแพตริเซีย มงคลวนิช อธิบดีกรมบัญชีกลาง, นายวันฉัตร สุวรรณกิตติ รองเลขาธิการสภาพัฒนาการเศรษฐกิจและสังคมแห่งชาติ, นายกรณินทร์ กาญจโนมัย รองผู้อำนวยการสำนักงบประมาณ, นางสาวพินทุ์สุดา ชัยนาม อธิบดีกรมองค์การระหว่างประเทศ, และ นางชนิดา เกษมศุข รองเลขาธิการนายกรัฐมนตรี(ฝ่ายบริหาร))
 ระดับปริญญาโท รัฐประศาสนศาสตรมหาบัณฑิต สถาบันบัณฑิตพัฒนบริหารศาสตร์ (นิด้า) (รุ่นเดียวกับ นายวรญาณ  บุญณราช ผู้ว่าราชการจังหวัดมุกดาหาร, นายอนุพงศ์ สุขสมนิตย์ ผู้ว่าราชการจังหวัดศรีสะเกษ, นางสาวอโรชา  นันทมนตรี ผู้ว่าราชการจังหวัดนครปฐม, นายปราชญา  อุ่นเพชรวรากร ผู้ว่าราชการจังหวัดนครพนม, และ  พลตำรวจตรี พัลลภ แอร่มหล้า รองผู้บัญชาการตำรวจนครบาล)
 รัฐศาสตรดุษฎีบัณฑิตกิตติมศักดิ์ สาขาวิชารัฐศาสตร์ มหาวิทยาลัยมหามกุฏราชวิทยาลัย

 รางวัล 
 รางวัล ศิษย์เก่าดีเด่นผู้บำเพ็ญประโยชน์เพื่อประเทศชาติ โรงเรียนสาธิตมหาวิทยาลัยศรีนครินทรวิโรฒ ปทุมวัน ประจำปี 2561
 รางวัล นิสิตเก่ารัฐศาสตร์ จุฬาลงกรณ์มหาวิทยาลัย ดีเด่น ประจำปี 2566https://www.matichonweekly.com/advertorial/article_662179
รางวัล ศิษย์เก่าดีเด่น สถาบันบัณฑิตพัฒนบริหารศาสตร์ (NIDA) ประจำปี 2568

 การทำงาน 
 รับราชการ 
อรรษิษฐ์ สัมพันธรัตน์ เริ่มต้นรับราชการที่กระทรวงมหาดไทย ในตำแหน่งเจ้าหน้าที่วิเคราะห์นโยบายและแผน 3 สำนักงานจังหวัดฉะเชิงเทรา แล้วโอนมารับราชการที่สำนักงานคณะกรรมการส่งเสริมการลงทุนอยู่ระยะหนึ่ง ต่อมาจึงโอนกลับมาทำงานที่กรมป้องกันและบรรเทาสาธารณภัย ก่อนจะก้าวหน้าในตำแหน่งทางราชการเรื่อยมา กระทั่งได้ก้าวเข้าสู่เส้นทางการเป็นผู้ว่าราชการจังหวัด ด้วยการดำรงตำแหน่งรองผู้ว่าราชการจังหวัดสิงห์บุรี รองผู้ว่าราชการจังหวัดอุดรธานี จากนั้นได้เป็นรองอธิบดีกรมการพัฒนาชุมชน

ในปี 2560 ได้ดำรงตำแหน่งผู้ว่าราชการจังหวัดครั้งแรกในตำแหน่งผู้ว่าราชการจังหวัดลำพูน ต่อมาในปี 2562 ได้ย้ายมาดำรงตำแหน่งผู้ว่าราชการจังหวัดตาก จากนั้นในปีถัดมาคือในปี 2563 ได้ย้ายเข้ามาดำรงตำแหน่งรองปลัดกระทรวงมหาดไทย ต่อมาในปี 2565 ได้ดำรงตำแหน่งอธิบดีกรมการพัฒนาชุมชน ในปี 2566 ได้ย้ายมาดำรงตำแหน่งอธิบดีกรมการปกครอง

กระทั่งวันอังคารที่ 6 สิงหาคม 2567 ในการประชุมคณะรัฐมนตรี ที่ประชุมมีมติเห็นชอบให้อรรษิษฐ์ดำรงตำแหน่งปลัดกระทรวงมหาดไทย ต่อจากสุทธิพงษ์ จุลเจริญ และราชกิจจานุเบกษา เผยแพร่ประกาศสำนักนายกรัฐมนตรี เมื่อวันที่ 24 กันยายน 2567 ว่ามีพระบรมราชโองการโปรดเกล้าโปรดกระหม่อมให้ อรรษิษฐ์ สัมพันธรัตน์ ให้ดำรงตำแหน่ง ปลัดกระทรวงมหาดไทย ตั้งแต่วันที่ 1 ตุลาคม 2567ราชกิจจานุเบกษา, ประกาศสำนักนายกรัฐมนตรี เรื่อง แต่งตั้งข้าราชการพลเรือนสามัญ, เล่ม ๑๔๑ ตอนพิเศษ ๒๖๕ ง หน้า ๖, ๒๔ กันยายน ๒๕๖๗

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๕, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๘, เล่ม ๑๓๒ ตอนที่ ๓๑ ข หน้า ๕๓, ๔ ธันวาคม ๒๕๕๘
ราชกิจจานุเบกษา, พระบรมราชโองการ ประกาศ เรื่อง พระราชทานเหรียญพิทักษ์เสรีชน, เล่ม ๑๔๒ ตอนที่ ๑๙ ข หน้า ๓, ๒๘ มีนาคม ๒๕๖๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๒๗ ตอนที่ ๙ ข หน้า ๕, ๒ กันยายน ๒๕๕๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๓๙ ตอนพิเศษ ๓ ข หน้า ๖๑, ๓๑ มีนาคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ และเหรียญลูกเสือสดุดี ประจำปี ๒๕๕๔ - ๒๕๕๕, เล่ม ๑๓๒ ตอนที่ ๔ ข หน้า ๒๖, ๒๐ มกราคม ๒๕๕๘